বিগত দুই মাস ধরে পংকি খানের রাজনৈতিক বিরোধীরা তাকে বিএনপির মানুষ বলে অভিহিত করে; বিতর্কিত করে তুলেন। কিন্তু বিশ্বনাথ উপজেলা আওয়ামী লীগের স্থগিত কমিটির সাধারণ সম্পাদক পংকি খান দমে যাননি। তিনি বেশ ভালোভাবেই ছিলেন রাজপথে। আওয়ামী লীগের আন্দোলন সংগ্রামে নিয়মিত উপস্থিতি চোখে পড়েছে তার। সর্বশেষ নগরীর রেজিস্ট্রারি মাঠেও বাংলাদেশ আওয়ামী লীগের সাধারণ সম্পাদক ও সেতুমন্ত্রী ওবায়দুল কাদেরের সাথে করমর্দন করতে দেখা গেছে তাকে। আর পংকি খানের অনুসারীরা এই করমর্দনের ছবিটি ফেসবুক টাইমলাইনে ছড়িয়ে দিয়ে বেশ ভালোভাবেই জবাব দিচ্ছেন সমালোচনাকারীদের। আর পংকি খানের অনুসারীরা আছেন বেশ ফুরফুরে মেজাজে।